Gjelden i norske husholdninger fortsetter å øke. Samlet gjeld for norske husholdninger er nå på 3.393 milliarder kroner.

Nordmenn økte gjelden med 5,7 prosent de siste 12 månedene frem til august. Det viser Statistisk sentralbyrås (SSB) kredittindikator K2, som ble publisert torsdag.

Det er et fall fra juli måned da gjeldsveksten var på 5,8 prosent. Dermed fortsetter veksten i norske husholdningers gjeld å falle til tross for at selve gjelden øker.

Bankene låner ut mer

All gjeld i Norge, den såkalte innenlandske lånegjelden, var på 5.666 milliarder kroner ved utgangen av august og veksten steg fra 5,7 prosent til 5,8 prosent. Av dette var 81 prosent utlån fra banker og kredittforetak, og tolvmånedersveksten i disse utlånene var på 6,0 prosent, opp fra 5,7 prosent måneden før.

Artikkelen fortsetter under annonsen

Gjelden til ikke-finansielle foretak utgjorde 1.775 milliarder kroner ved utgangen av august. Her var tolvmånedersveksten på 6,3 prosent, opp fra 5,9 prosent måneden før.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.